บาทเปิด 35.33บาทต่อดอลล่าร์
เงินบาทเปิดตลาด 35.33บาทต่อดอลล่าร์  มองกรอบวันนี้ 35.20-35.40 จับตา Fund Flow - รอประเมินผลกระทบ เบร็กซิต
28 มิ.ย. 2559

เงินบาทเปิดตลาด 35.33บาทต่อดอลล่าร์  มองกรอบวันนี้ 35.20-35.40 จับตา Fund Flow - รอประเมินผลกระทบ เบร็กซิต 
นักบริหารเงินจากธนาคารธนชาต เปิดเผยว่า เงินบาทเปิดตลาดเช้านี้ที่ระดับ 35.33 บาท/ดอลลาร์ จากเย็นวานนี้ที่ปิดตลาดที่ 35.34/36 บาท/ดอลลาร์
"ล่าสุดเงินบาทอยู่ที่ระดับ 35.27/28 บาท/ดอลลาร์ ประเด็นไม่ค่อยมีอะไร เพียงแต่วานนี้ระหว่างวันดอลลาร์ทั้งเอเชียโดยเฉพาะเทียบกับสิงคโปร์ลงก็เลยลากดอลลาร์บาทลงตามด้วย แต่ว่าเรื่องเงินอังกฤษก็ยังไม่นิ่ง ส่วนค่าเงินแถบเอเชียจากที่อ่อนค่าลงไปก็ทำท่าจะแข็งค่าขึ้น ตอนนี้เป็นช่วงปรับพอร์ตของ Investor เหมือนกำลังย่อยข้อมูลว่าอังกฤษออกจากอียูแล้วจะมีอะไรเกิดขึ้นหรือเปล่า...และรอดูว่า Fund Flow จะไหลไปตรงไหน" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.20 - 35.40 บาท/ดอลลาร์